Од новембра 1942. до новембра 1943. године, био је политички комесар Пете пролетерске бригаде, чији је командант био Сава Ковачевић. Са бригадом је учествовао у борбама у долини Врбаса и централној Босни крајем јануара 1943, у бици на Неретви и на Сутјесци. После Пете непријатељске офанзиве, учествовао је у разбијању четника у источној Босни и Црној Гори и у стварању слободне територије.